รัฐบาลไทย-ข่าวทำเนียบรัฐบาล-กรมควบคุมมลพิษชี้แจง กรณีชายหาดบางเสร่ จ.ชลบุรี มีน้ำทะเลที่เป็นสีดำ เกิดจากตะกอนเลนที่เน่าเสียจากการสะสมของของเสีย ที่ปล่อยลงสู่ทะเลเป็นเวลานาน
วันจันทร์ที่ 28 พฤษภาคม 2561
กรมควบคุมมลพิษชี้แจง กรณีชายหาดบางเสร่ จ.ชลบุรี มีน้ําทะเลที่เป็นสีดํา เกิดจากตะกอนเลนที่เน่าเสียจากการสะสมของของเสีย ที่ปล่อยลงสู่ทะเลเป็นเวลานาน
กรมควบคุมมลพิษชี้แจง กรณีชายหาดบางเสร่ จ.ชลบุรี มีน้ําทะเลที่เป็นสีดํา เกิดจากตะกอนเลนที่เน่าเสียจากการสะสมของของเสีย ที่ปล่อยลงสู่ทะเลเป็นเวลานาน พบมากบริเวณที่มีความหนาแน่นของชุมชน และสถานประกอบการบริเวณชายทะเล
วันที่ 26 พฤษภาคม 2561 นางสุณี ปิยะพันธุ์พงศ์ อธิบดีกรมควบคุมมลพิษ ชี้แจงกรณีชายหาดบางเสร่ จังหวัดชลบุรี มีน้ําเน่าเสียไหลลงทะเลจํานวนมาก ทําให้น้ําทะเลตลอดแนวชายหาดกลายเป็นสีดํากระจายวงกว้าง ตามที่ เมื่อวันที่ 14 พฤษภาคม 2561 เกิดเหตุฉุกเฉินกรณีบริเวณชายหาดบางเสร่ หมู่ 2 ตําบลบางเสร่ อําเภอสัตหีบ จังหวัดชลบุรี มีน้ําเน่าเสียไหลลงทะเลจํานวนมากจนทําให้น้ําทะเลตลอดแนวชายหาด กลายเป็นสีดํากระจายในวงกว้างประมาณ 100 เมตร นอกจากนั้นยังส่งกลิ่นเน่าเหม็น และยังมีสัตว์ทะเลลอยตายจํานวนมาก ทําให้นักท่องเที่ยวที่เดินทางมาพักผ่อนไม่กล้าลงเล่นน้ําเพราะหวั่นว่าจะเป็นอันตรายต่อผิวหนัง ซึ่งคาดว่าเกิดจากปริมาณฝนที่ตกลงมา ทําให้บ่อพักน้ําเสียมีน้ําเสียในประมาณเกินที่กําหนดจนล้นทะลักออกสู่ท้องทะเล ประกอบกับภายในท่อระบายน้ํา มีดินโคลนและสิ่งปฏิกูลหมักหมมอยู่มากจึงไหลออกสู่ทะเล
กรมควบคุมมลพิษขอเรียนชี้แจงว่า ตั้งแต่รับประเด็นดังกล่าวได้ประสานสํานักงานทรัพยากรธรรมชาติและสิ่งแวดล้อมจังหวัดชลบุรี สํานักงานสิ่งแวดล้อมภาคที่ 13 (ชลบุรี) และองค์การจัดการน้ําเสีย (อจน.) สาขาเทศบาลตําบลบางเสร่ เพื่อติดตามสถานการณ์ที่เกิดขึ้น สรุปได้ดังนี้
1. บ่อพักน้ําเสียทะลักไหลลงชายหาดบางเสร่นั้น น้ําเสียไม่ได้มาจากระบบบําบัดน้ําเสียของเทศบาลตําบลบางเสร่ ที่ อจน. เข้าไปบริหารจัดการอยู่ และทาง อจน. ได้ดําเนินการตรวจวัดค่าคุณภาพน้ําทิ้งจากระบบบําบัดน้ําเสียแล้วซึ่งไม่เกินเกณฑ์มาตรฐานที่กําหนด
2. สํานักงานสิ่งแวดล้อมภาคที่ 13 (ชลบุรี) สํานักงานทรัพยากรธรรมชาติและสิ่งแวดล้อมจังหวัดชลบุรี สํานักงานบริหารจัดการทรัพยากรทางทะเลและชายฝั่งที่ 2 (ชลบุรี) ศูนย์ควบคุมมลพิษระเบียงเศรษฐกิจภาคตะวันออก เทศบาลตําบลบางเสร่ องค์การจัดการน้ําเสีย และปลัดอําเภอสัตหีบ ได้ลงพื้นที่สํารวจบริเวณชายหาดบางเสร่ และได้ร่วมประชุมหารือเพื่อหาสาเหตุและข้อเท็จจริงเกี่ยวกับปัญหาที่เกิดขึ้น โดยสรุปได้ว่าน้ําทะเลที่เป็นสีดํา เกิดจากตะกอนเลนที่เน่าเสีย ซึ่งพบมากบริเวณที่มีความหนาแน่นของชุมชนและสถานประกอบการบริเวณชายทะเล โดยตะกอนเลนดังกล่าวเกิดจากการสะสมของของเสียที่ปล่อยลงสู่ทะเลเป็นระยะเวลานาน ประกอบกับในช่วงสัปดาห์ที่ผ่านมา มีฝนตกหนักต่อเนื่อง ทําให้มีน้ําฝนปริมาณมากไหลลงท่อของระบบรวบรวมน้ําเสีย ซึ่งรับน้ําเสียจากอาคารบ้านเรือน ทําให้เกิดการล้นของน้ําเสียและน้ําฝนออกจากบ่อรวบรวมน้ําเสียไหลลงสู่ทะเล เกิดเป็นตะกอนเพิ่มขึ้น และได้เกิดภาวะน้ําตาย ทําให้น้ําทะเลไม่พัดพาตะกอนเลนที่เสียออกนอกชายฝั่ง แต่กลับพัดพาตะกอนเลนที่เสียในชุมชนชายทะเลให้ขยายวงกว้างขึ้นมาถึงบริเวณชายหาดบางเสร่
การดําเนินงานแก้ไขปัญหา เทศบาลตําบลบางเสร่ได้ดําเนินการทําความสะอาด ลอกท่อระบายน้ําในชุมชนชายทะเล ลอกเลนบริเวณชายหาดบางเสร่ และรณรงค์ให้ชุมชน สถานประกอบการบริเวณชายทะเล มีความรู้ความเข้าใจและบําบัดน้ําเสียก่อนปล่อยลงสู่ทะเล รวมทั้งตรวจสอบการจัดการน้ําเสียแหล่งกําเนิดมลพิษ ตามมาตรา 80 ส่วนแผนการแก้ไขในระยะยาวเทศบาลตําบลบางเสร่จะวางแผน การขยายระบบรวบรวมน้ําเสียและการต่อเชื่อมท่อน้ําเสียในพื้นที่ชุมชนและสถานประกอบการริมทะเลเข้าระบบบําบัดน้ําเสียของเทศบาลตําบลบางเสร่ รวมทั้งเพิ่มศักยภาพของระบบบําบัดน้ําเสีย
ทั้งนี้ ทางสํานักงานสิ่งแวดล้อมภาคที่ 13 (ชลบุรี) ได้ทําการเก็บตัวอย่างน้ําทะเลที่มีสีดําส่งให้กับสํานักงานบริหารจัดการทรัพยากรทางทะเลและชายฝั่งที่ 1 (ระยอง) ดําเนินการวิเคราะห์ในห้องปฏิบัติการ โดยเทียบกับน้ําทะเลเขตโรงเรียนจุมพลทหารเรือและจะรายงานผลการวิเคราะห์คุณภาพน้ําทะเลต่อผู้บริหารเพื่อทราบต่อไป
ในส่วนของข้อกังวลเรื่องปัญหามลพิษที่อาจจะเกิดขึ้นจากการพัฒนาภายใต้พระราชบัญญัติเขตพัฒนาพิเศษภาคตะวันออก พ.ศ. 2561 ตามมาตรา 7 ให้รัฐจัดให้หน่วยงานของรัฐที่เกี่ยวข้องร่วมกันดําเนินการพัฒนาระบบการควบคุมและขจัดมลภาวะ ทั้งนี้ ต้องดําเนินการให้มีประสิทธิภาพ ปลอดภัย มั่นคง และประชาชนสามารถเข้าถึงได้โดยสะดวก และ มาตรา 30 หน่วยงานของรัฐที่เกี่ยวข้องจัดทํารายละเอียดแผนผังการพัฒนาโครงสร้างพื้นฐานและระบบสาธารณูปโภคที่ประกอบด้วยระบบการควบคุมและขจัดมลภาวะ ผู้ลงทุนต้องให้ความสําคัญกับการจัดการของเสียมลพิษและของเสียอันตราย รวมทั้งกรมควบคุมมลพิษได้จัดทํายุทธศาสตร์การจัดการมลพิษ 20 ปี และแผนจัดการมลพิษ พ.ศ. 2560 – 2564 ที่คณะรัฐมนตรีได้ให้ความเห็นชอบแล้ว เพื่อจะนํามาเป็นกรอบนโยบายในการจัดการปัญหามลพิษและสิ่งแวดล้อม ซึ่งจะช่วยสร้างความมั่นใจให้กับประชาชน นอกจากนี้ กรมควบคุมมลพิษ ได้จัดตั้งศูนย์ศูนย์ควบคุมมลพิษระเบียงเศรษฐกิจภาคตะวันออก ซึ่งตั้งอยู่ที่จังหวัดระยอง ทําหน้าที่ติดตามตรวจสอบคุณภาพสิ่งแวดล้อม ปัญหามลพิษ พร้อมให้คําปรึกษาและรับมือกับสถานการณ์ฉุกเฉิน รวมทั้งประสานและเชื่อมโยงระบบข้อมูลสารเคมีอันตราย และมลพิษในสิ่งแวดล้อมให้กับหน่วยงานที่เกี่ยวข้องในพื้นที่ดําเนินการแก้ไขปัญหา
-----------------